title: Vykonávacie nariadenie Komisie (EÚ) 2016/1766 z 26. septembra 2016, ktorým sa do Registra chránených označení pôvodu a chránených zemepisných označení zapisuje názov [Korčulansko maslinovo ulje (CHOP)]

text:
               5.10.2016

               SK

               Úradný vestník Európskej únie

               L 270/1

         VYKONÁVACIE NARIADENIE KOMISIE (EÚ) 2016/1766
   z 26. septembra 2016,
   ktorým sa do Registra chránených označení pôvodu a chránených zemepisných označení zapisuje názov [Korčulansko maslinovo ulje (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Chorvátska o zápis názvu „Korčulansko maslinovo ulje“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Korčulansko maslinovo ulje“ by sa mal zapísať do registra,

         PRIJALA TOTO NARIADENIE:
   Článok 1
   Názov „Korčulansko maslinovo ulje“ (CHOP) sa zapisuje do registra.
   Názov uvedený v prvom odseku sa vzťahuje na výrobok triedy 1.5. Oleje a tuky (maslo, margarín, oleje atď.) uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. septembra 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 187, 26.5.2016, s. 21.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) č. 1009/2011 z  12. októbra 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               13.10.2011

               SK

               Úradný vestník Európskej únie

               L 268/12

         VYKONÁVACIE NARIADENIE KOMISIE (EÚ) č. 1009/2011
   z 12. októbra 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 13. októbra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. októbra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  58,3

                  EC

                  36,3

                  MA

                  46,5

                  MK

                  42,0

                  ZZ

                  45,8

                  0707 00 05

                  AL

                  65,0

                  MK

                  64,2

                  TR

                  132,0

                  ZZ

                  87,1

                  0709 90 70

                  TR

                  123,3

                  ZZ

                  123,3

                  0805 50 10

                  AR

                  68,2

                  BR

                  38,2

                  CL

                  60,5

                  TR

                  70,3

                  UY

                  56,8

                  ZA

                  80,8

                  ZZ

                  62,5

                  0806 10 10

                  BR

                  245,1

                  CL

                  79,6

                  MK

                  85,4

                  PE

                  228,3

                  TR

                  116,1

                  US

                  275,5

                  ZA

                  65,0

                  ZZ

                  156,4

                  0808 10 80

                  CL

                  69,1

                  CN

                  86,4

                  NZ

                  123,4

                  ZA

                  92,8

                  ZZ

                  92,9

                  0808 20 50

                  CL

                  85,4

                  CN

                  55,3

                  TR

                  107,9

                  ZZ

                  82,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1371/2011 z  21. decembra 2011 , ktorým sa mení a dopĺňa vykonávacie nariadenie (EÚ) č. 961/2011, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime  Text s významom pre EHP

text:
               22.12.2011

               SK

               Úradný vestník Európskej únie

               L 341/41

         VYKONÁVACIE NARIADENIE KOMISIE (EÚ) č. 1371/2011
   z 21. decembra 2011,
   ktorým sa mení a dopĺňa vykonávacie nariadenie (EÚ) č. 961/2011, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
   keďže:

               (1)

               V článku 53 nariadenia (ES) č. 178/2002 sa stanovuje možnosť prijať v záujme ochrany verejného zdravia, zdravia zvierat alebo životného prostredia primerané mimoriadne opatrenia Únie v súvislosti s potravinami alebo krmivami dovážanými z tretej krajiny, ak sa takéto riziko nedá uspokojivo zvládnuť prostredníctvom opatrení prijatých jednotlivými členskými štátmi.

               (2)

               V nadväznosti na haváriu jadrovej elektrárne vo Fukušime zo dňa 11. marca 2011 bola Komisia informovaná, že hladiny rádionuklidov v určitých potravinárskych produktoch pochádzajúcich z Japonska, akými sú mlieko a špenát, prekročili akčné hladiny v potravinách platné v Japonsku. Takáto kontaminácia môže predstavovať ohrozenie pre verejné zdravie a zdravie zvierat v Únii a preto bolo prijaté vykonávacie nariadenie Komisie (EÚ) č. 961/2011 (2).

               (3)

               Japonské úrady monitorujú prítomnosť rádioaktivity v krmivách a potravinách a z oznámených analytických výsledkov možno pozorovať, že niektoré krmivá a potraviny v prefektúrach v okolí jadrovej elektrárne Fukušima stále vykazujú úrovne rádioaktivity presahujúce maximálne hladiny. Je preto vhodné predĺžiť uplatniteľnosť opatrení o ďalšie tri mesiace.

               (4)

               Významné množstvo vzoriek odobraných japonskými úradmi z krmív a potravín vyprodukovaných v prefektúre Nagano preukazuje, že krmivá a potraviny vyprodukované v tejto prefektúre sú zasiahnuté haváriou v jadrovej elektrárni Fukušima len do veľmi malej miery, pretože nevyhovujúce hladiny rádioaktivity boli zistené iba v prípade jednej vzorky húb z viac ako 1 800 vzoriek krmív a potravín z prefektúry Nagano. Najmä, takmer v prípade všetkých vzoriek bola úroveň rádioaktivity pod hranicou detekcie a iba v prípade malého množstva vzoriek boli zistené významné hodnoty rádioaktivity. Preto je vhodné vypustiť uvedenú prefektúru zo zóny, v prípade ktorej sa vyžaduje, aby sa všetky krmivá a potraviny pochádzajúce z uvedených prefektúr pred vývozom do Únie otestovali.

               (5)

               Analytické výsledky dovozných kontrol uskutočňovaných príslušnými orgánmi členských štátov sú dosiaľ veľmi priaznivé a naznačujú, že kontrolné opatrenia týkajúce sa krmív a potravín určených na vývoz do EÚ sú japonskými úradmi uplatňované správne a efektívne. Z toho dôvodu je pri ďalšom preskúmaní opatrení vhodné zvážiť zníženie frekvencie dovozných kontrol.

               (6)

               Vzhľadom na krátky polčas rozpadu jódu-131 (približne 8 dní) a na to, že v poslednom období neboli hlásené žiadne nové prípady úniku jódu-131 do okolia, nie je už zaznamená prítomnosť jódu-131 ani v potravinách a krmivách, ani v životnom prostredí. Pretože pravdepodobnosť nového úniku jódu-131 je úplne minimálna, je vhodné už nepožadovať analýzy na prítomnosť jódu-131.

               (7)

               Aby sa uľahčilo vydávanie osvedčení, je vhodné oprávniť príslušný orgán, aby vymenoval inštanciu, ktorá by v určitých prípadoch bola oprávnená podpisovať osvedčenia na základe poverenia príslušného japonského orgánu a pod jeho dohľadom.

               (8)

               Preto je vhodné vykonávacie nariadenie (EÚ) č. 961/2011 zodpovedajúcim spôsobom zmeniť a doplniť.

               (9)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Pozmeňujúce a doplňujúce ustanovenia
   Nariadenie (EÚ) č. 961/2011 sa mení a dopĺňa takto:

               1.

               V článku 2 sa odsek 3 nahrádza takto:
               „3.   Ku každej zásielke produktov uvedených v článku 1 sa prikladá vyhlásenie, ktorým sa osvedčuje, že:

                           a)

                           produkt bol zozbieraný/zožatý a/alebo spracovaný pred 11. marcom 2011, alebo

                           b)

                           produkt pochádza a bol odoslaný z prefektúry inej ako Fukušima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa a Shizuoka, alebo

                           c)

                           produkt bol odoslaný z prefektúr Fukušima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa a Shizuoka, no nepochádza zo žiadnej z uvedených prefektúr a počas prepravy nebol vystavený rádioaktivite, alebo

                           d)

                           v prípade, že produkt pochádza z prefektúr Fukušima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa a Shizuoka, neobsahuje rádionuklidy cézium-134 a cézium-137 v miere presahujúcej maximálne hladiny stanovené v prílohe II k tomuto nariadeniu.“

               2.

               V článku 2 sa odsek 5 nahrádza takto:
               „5.   Vyhlásenie uvedené v odseku 3 sa vyhotovuje podľa vzoru stanoveného v prílohe I. V prípade produktov uvedených v ods. 3 písm. a), b) alebo c) musí byť vyhlásenie podpísané oprávneným zástupcom príslušného orgánu Japonska alebo oprávneným zástupcom inštancie oprávnenej príslušným japonským orgánom na základe poverenia príslušného japonského orgánu a pod jeho dohľadom. V prípade produktov uvedených v ods. 3 písm. d) musí byť vyhlásenie podpísané oprávneným zástupcom príslušného japonského orgánu a k vyhláseniu sa priloží protokol o analýze obsahujúci výsledky odberu vzoriek a analýzy.“

               3.

               V článku 5 sa odsek 1 nahrádza takto:
               „1.   Príslušné orgány hraničnej inšpekčnej stanice alebo určeného miesta vstupu vykonávajú:

                           a)

                           kontroly dokladov v prípade všetkých zásielok produktov uvedených v článku 1 a

                           b)

                           kontroly totožnosti a fyzické kontroly vrátane laboratórnych analýz na prítomnosť cézia-134 a cézia-137 na aspoň:

                                       —

                                       10 % zásielok produktov uvedených v článku 2 ods. 3 písm. d) a

                                       —

                                       20 % zásielok produktov uvedených v článku 2 ods. 3 písm. b) a c).“

               4.

               V článku 10 druhom odseku sa dátum „31. decembra 2011“ nahrádza dátumom „31.marca 2012“.

               5.

               Príloha I sa nahrádza textom uvedeným v prílohe k tomuto nariadeniu.

         Článok 2
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. decembra 2011

            Za Komisiu

            predseda

         José Manuel BARROSO

      (1)  Ú. v. ES L 31, 1.2.2002, s. 1.

      (2)  Ú. v. EÚ L 375, 28.9.2011, s. 10.

      PRÍLOHA

            „PRÍLOHA I


title: Vykonávacie nariadenie Komisie (EÚ) 2017/795 z 10. mája 2017, ktorým sa schvaľuje pyrogénny syntetický amorfný oxid kremičitý v nanoforme s povrchovou úpravou ako existujúca účinná látka na použitie v biocídnych výrobkoch typu 18 (Text s významom pre EHP )

text:
               11.5.2017

               SK

               Úradný vestník Európskej únie

               L 120/10

         VYKONÁVACIE NARIADENIE KOMISIE (EÚ) 2017/795
   z 10. mája 2017,
   ktorým sa schvaľuje pyrogénny syntetický amorfný oxid kremičitý v nanoforme s povrchovou úpravou ako existujúca účinná látka na použitie v biocídnych výrobkoch typu 18
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Uvedený zoznam zahŕňa oxid kremičitý (ako nanomateriál tvorený agregátmi a aglomerátmi), ktorý sa má v dôsledku jeho hodnotenia premenovať na pyrogénny syntetický amorfný oxid kremičitý v nanoforme s povrchovou úpravou.

               (2)

               Pyrogénny syntetický amorfný oxid kremičitý v nanoforme s povrchovou úpravou bol hodnotený z hľadiska použitia vo výrobkoch typu 18 (insekticídy, akaricídy a výrobky na ochranu proti iným článkonožcom) opísaných v prílohe V k nariadeniu (EÚ) č. 528/2012.

               (3)

               Ako hodnotiaci príslušný orgán bolo určené Francúzsko, ktoré 18. decembra 2015 predložilo hodnotiacu správu spolu so svojimi odporúčaniami.

               (4)

               V súlade s článkom 7 ods. 2 delegovaného nariadenia (EÚ) č. 1062/2014 Výbor pre biocídne výrobky s prihliadnutím na závery hodnotiaceho príslušného orgánu 11. októbra 2016 sformuloval stanovisko Európskej chemickej agentúry.

               (5)

               Na základe daného stanoviska možno vychádzať z toho, že biocídne výrobky typu 18 s obsahom pyrogénneho syntetického amorfného oxidu kremičitého v nanoforme s povrchovou úpravou vyhovujú požiadavkám článku 19 ods. 1 písm. b) nariadenia (EÚ) č. 528/2012, pokiaľ sú splnené určité špecifikácie a podmienky súvisiace s ich použitím.

               (6)

               Preto je vhodné schváliť pyrogénny syntetický amorfný oxid kremičitý v nanoforme s povrchovou úpravou na používanie v biocídnych výrobkoch typu 18 s výhradou splnenia určitých špecifikácií a podmienok.

               (7)

               Keďže pyrogénny syntetický amorfný oxid kremičitý v nanoforme s povrchovou úpravou je podľa hodnotenia nanomateriálom, schválenie by sa v súlade s článkom 4 ods. 4 nariadenia (EÚ) č. 528/2012 malo vzťahovať na takéto nanomateriály, pokiaľ sú splnené určité špecifikácie a podmienky súvisiace s jeho použitím.

               (8)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

               (9)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Pyrogénny syntetický amorfný oxid kremičitý v nanoforme s povrchovou úpravou sa schvaľuje ako účinná látka na použitie v biocídnych výrobkoch typu 18, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. mája 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (EÚ) (Ú. v. EÚ L 294, 10.10.2014, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Referenčné vlastnosti štruktúry (2)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  Pyrogénny syntetický amorfný oxid kremičitý v nanoforme s povrchovou úpravou

                  Názov IUPAC:
                  Silanamín, 1,1,1-trimetyl-N-(trimetylsilyl)-, produkty hydrolýzy s oxidom kremičitým
                  EC č.: 272-697-1
                  CAS č.: 68909-20-6

                  998 g/kg (čistota jadra meraná po vznietení).

                              —

                              Obsah uhlíka: 3,0 – 4,0 %;

                              —

                              Veľkosť primárnych častíc: 6,9 – 8,6 nm;

                              —

                              Špecifická povrchová plocha: 217 – 225 m2/g;

                              —

                              Veľkosť stabilných agregovaných častíc: > 70 nm;

                              —

                              Povrchová úprava: s > 90 % povrchu povrchovo ošetreného hexametylsilazánom (CAS 999-97-3)

                  1. november 2018

                  31. október 2028

                  18

                  Autorizácie biocídnych výrobkov podliehajú splneniu týchto podmienok:

                              1.

                              V rámci hodnotenia výrobku sa musí venovať osobitná pozornosť expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                              2.

                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť profesionálnym používateľom.

                              3.

                              V prípade výrobkov, ktoré môžu viesť k rezíduám v potravinách či krmivách, sa musí overiť potreba stanoviť nové maximálne hladiny rezíduí (MRL), resp. zmeniť existujúce MRL v súlade s nariadením Európskeho parlamentu a Rady (ES) č. 470/2009 (3) alebo nariadením Európskeho parlamentu a Rady (ES) č. 396/2005 (4), pričom sa prijmú vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

         (1)  Čistota uvedená v tomto stĺpci predstavuje minimálny stupeň čistoty účinnej látky hodnotenej podľa článku 89 ods. 1 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s hodnotenou účinnou látkou.

         (2)  Vlastnosti štruktúry uvedené v tomto stĺpci predstavovali vlastnosti štruktúry účinnej látky použitej na hodnotenie podľa článku 89 ods. 1 nariadenia (EÚ) č. 528/2012.

         (3)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

         (4)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).


title: Vykonávacie nariadenie Komisie (EÚ) 2016/988 z 20. júna 2016, ktorým sa stanovujú množstvá, ktoré sa majú pridať k množstvu stanovenému na čiastkové obdobie od 1. októbra do 31. decembra 2016 v rámci colných kvót otvorených nariadením (ES) č. 442/2009 v odvetví bravčového mäsa

text:
               21.6.2016

               SK

               Úradný vestník Európskej únie

               L 162/8

         VYKONÁVACIE NARIADENIE KOMISIE (EÚ) 2016/988
   z 20. júna 2016,
   ktorým sa stanovujú množstvá, ktoré sa majú pridať k množstvu stanovenému na čiastkové obdobie od 1. októbra do 31. decembra 2016 v rámci colných kvót otvorených nariadením (ES) č. 442/2009 v odvetví bravčového mäsa
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 2 a 3,
   keďže:

               (1)

               Nariadením Komisie (ES) č. 442/2009 (2) sa otvorili ročné colné kvóty na dovoz výrobkov z odvetvia bravčového mäsa. Kvóty uvedené v prílohe I časti B uvedeného nariadenia sa spravujú metódou simultánneho preskúmania.

               (2)

               Množstvá, na ktoré sa vzťahujú žiadosti o dovozné povolenia podané od 1. júna do 7. júna 2016 na čiastkové obdobie od 1. júla do 30. septembra 2016, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.

               (3)

               S cieľom zaistiť účinnosť opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Množstvá, na ktoré neboli podané žiadosti o dovozné povolenia podľa nariadenia (ES) č. 442/2009 a ktoré sa majú pridať do čiastkového obdobia od 1. októbra do 31. decembra 2016, sú uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 442/2009 z 27. mája 2009, ktorým sa otvárajú colné kvóty Spoločenstva v odvetví bravčového mäsa a zabezpečuje ich správa (Ú. v. EÚ L 129, 28.5.2009, s. 13).

      PRÍLOHA

                  Poradové číslo

                  Množstvá, na ktoré neboli podané žiadosti a ktoré sa majú pridať k množstvám, ktoré sú dostupné na čiastkové obdobie od 1. októbra do 31. decembra 2016
                  (v kg)

                  09.4038

                  8 516 250

                  09.4170

                  1 230 500

                  09.4204

                  1 156 000


title: Vykonávacie nariadenie Komisie (EÚ) č. 769/2011 z  2. augusta 2011 , ktorým sa stanovuje alokačný koeficient na dočasnú mimoriadnu podporu Únie pre sektor ovocia a zeleniny

text:
               3.8.2011

               SK

               Úradný vestník Európskej únie

               L 200/18

         VYKONÁVACIE NARIADENIE KOMISIE (EÚ) č. 769/2011
   z 2. augusta 2011,
   ktorým sa stanovuje alokačný koeficient na dočasnú mimoriadnu podporu Únie pre sektor ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 585/2011 zo 17. júna 2011, ktorým sa ustanovujú dočasné mimoriadne podporné opatrenia pre sektor ovocia a zeleniny (2), a najmä na jeho článok 7 ods. 3,
   keďže:

               (1)

               Vykonávacím nariadením (EÚ) č. 585/2011 sa zaviedli dočasné mimoriadne podporné opatrenia pre sektor ovocia a zeleniny v dôsledku vypuknutia ochorenia spôsobeného baktériou Escherichia coli (E-coli) v Nemecku, ktoré do značnej miery narušilo fungovanie trhu Únie s ovocím a zeleninou.

               (2)

               Na základe informácií oznámených členskými štátmi v súlade s článkom 7 ods. 2 vykonávacieho nariadenia (EÚ) č. 585/2011 sa zdá, že žiadosti o podporu Únie neprekročili maximálnu sumu podpory stanovenú v článku 2 uvedeného nariadenia. V prípade týchto žiadostí sa preto musí stanoviť alokačný koeficient vo výške 100 %.

               (3)

               V záujme transparentnosti by mali byť o alokačnom koeficiente stanovenom Komisiou urýchlene informované organizácie výrobcov a nečlenskí výrobcovia, ktorí požiadali o podporu Únie. Z tohto dôvodu a s cieľom zaistiť efektívne riadenie opatrenia by toto nariadenie malo nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Žiadosti o podporu Únie prijaté členskými štátmi na obdobie od 26. mája 2011 do 30. júna 2011 a oznámené Komisii príslušnými orgánmi členských štátov v súlade s článkom 7 ods. 2 vykonávacieho nariadenia (EÚ) č. 585/2011 sa prijímajú uplatnením alokačného koeficientu vo výške 100 %.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. augusta 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 160, 18.6.2011, s. 71.


title: Vykonávacie nariadenie Komisie (EÚ) 2016/1091 z 5. júla 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               6.7.2016

               SK

               Úradný vestník Európskej únie

               L 180/33

         VYKONÁVACIE NARIADENIE KOMISIE (EÚ) 2016/1091
   z 5. júla 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. júla 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  158,3

                  ZZ

                  158,3

                  0709 93 10

                  TR

                  139,4

                  ZZ

                  139,4

                  0805 50 10

                  AR

                  160,9

                  BO

                  231,1

                  CL

                  144,5

                  UY

                  176,5

                  ZA

                  169,1

                  ZZ

                  176,4

                  0808 10 80

                  AR

                  137,1

                  BR

                  90,2

                  CL

                  131,8

                  CN

                  115,2

                  NZ

                  136,5

                  US

                  149,7

                  UY

                  67,7

                  ZA

                  111,4

                  ZZ

                  117,5

                  0808 30 90

                  AR

                  155,2

                  CL

                  146,1

                  CN

                  78,3

                  ZA

                  128,5

                  ZZ

                  127,0

                  0809 10 00

                  TR

                  218,0

                  ZZ

                  218,0

                  0809 29 00

                  TR

                  331,3

                  ZZ

                  331,3

                  0809 30 10 , 0809 30 90

                  TR

                  126,8

                  ZZ

                  126,8

                  0809 40 05

                  TR

                  160,5

                  ZZ

                  160,5

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 766/2011 z  29. júla 2011 , ktorým sa do Registra chránených označení pôvodu a chránených zemepisných označení zapisuje názov [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (CHOP)]

text:
               3.8.2011

               SK

               Úradný vestník Európskej únie

               L 200/12

         VYKONÁVACIE NARIADENIE KOMISIE (EÚ) č. 766/2011
   z 29. júla 2011,
   ktorým sa do Registra chránených označení pôvodu a chránených zemepisných označení zapisuje názov [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               Žiadosť Grécka o zápis názvu „Ξύγαλο Σητείας (Xygalo Siteias)/Ξίγαλο Σητείας (Xigalo Siteias)“ do registra bola v súlade s článkom 6 ods. 2 prvým pododsekom nariadenia (ES) č. 510/2006 uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júla 2011

            Za Komisiu v mene predsedu

         Dacian CIOLOŞ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 312, 17.11.2010, s. 25.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.3.   Syry

      GRÉCKO
      Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (CHOP)


title: Vykonávacie nariadenie Komisie (EÚ) 2016/241 z 19. februára 2016, ktorým sa ruší pozastavenie podávania žiadostí o dovozné licencie v rámci colných kvót otvorených nariadením (ES) č. 891/2009 v sektore cukru

text:
               20.2.2016

               SK

               Úradný vestník Európskej únie

               L 45/9

         VYKONÁVACIE NARIADENIE KOMISIE (EÚ) 2016/241
   z 19. februára 2016,
   ktorým sa ruší pozastavenie podávania žiadostí o dovozné licencie v rámci colných kvót otvorených nariadením (ES) č. 891/2009 v sektore cukru
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:

               (1)

               Nariadením Komisie (ES) č. 891/2009 (2) sa otvorili ročné colné kvóty na dovoz výrobkov v sektore cukru.

               (2)

               Vykonávacím nariadením Komisie (EÚ) 2015/1733 sa od 29. septembra 2015 pozastavuje podávanie žiadostí o dovozné licencie pre poradové číslo 09.4320 (3).

               (3)

               Na základe oznámení o nevyužitých alebo čiastočne využitých dovozných licenciách sa množstvá pre uvedené poradové číslo opäť stali dostupnými. Malo by sa teda zrušiť pozastavenie podávania žiadostí stanovené v článku 5 ods. 2 nariadenia (ES) č. 891/2009.

               (4)

               S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Pozastavenie podávania žiadostí o dovozné licencie pre poradové číslo 09.4320, ktoré bolo stanovené nariadením (EÚ) 2015/1733, sa ruší.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. februára 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 891/2009 z 25. septembra 2009, ktorým sa otvárajú colné kvóty Spoločenstva v sektore cukru a zabezpečuje ich správa (Ú. v. EÚ L 254, 26.9.2009, s. 82).

      (3)  Vykonávacie nariadenie Komisie (EÚ) 2015/1733 z 28. septembra 2015, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné licencie podané od 8. do 14. septembra 2015 v rámci colných kvót otvorených nariadením (ES) č. 891/2009 v sektore cukru, a ktorým sa pozastavuje podávanie žiadostí o tieto licencie (Ú. v. EÚ L 252, 29.9.2015, s. 40).


title: Vykonávacie nariadenie Komisie (EÚ) 2016/865 z 31. mája 2016, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením (EÚ) 2015/2384 na dovoz určitých hliníkových fólií s pôvodom v Čínskej ľudovej republike prostredníctvom dovozu určitých mierne upravených hliníkových fólií z Čínskej ľudovej republiky a na základe ktorého sa zavádza registrácia takéhoto dovozu

text:
               1.6.2016

               SK

               Úradný vestník Európskej únie

               L 144/35

         VYKONÁVACIE NARIADENIE KOMISIE (EÚ) 2016/865
   z 31. mája 2016,
   ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením (EÚ) 2015/2384 na dovoz určitých hliníkových fólií s pôvodom v Čínskej ľudovej republike prostredníctvom dovozu určitých mierne upravených hliníkových fólií z Čínskej ľudovej republiky a na základe ktorého sa zavádza registrácia takéhoto dovozu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) („základné nariadenie“), a najmä na jeho článok 13 ods. 3 a článok 14 ods. 5,
   po informovaní členských štátov,
   keďže:
   A.   ŽIADOSŤ

               (1)

               Európskej komisii („Komisia“) bola podľa článku 13 ods. 3 a článku 14 ods. 5 základného nariadenia doručená žiadosť o prešetrenie možného obchádzania antidumpingových opatrení uložených na dovoz určitých hliníkových fólií s pôvodom v Čínskej ľudovej republike („ČĽR“) prostredníctvom dovozu určitých mierne upravených hliníkových fólií z ČĽR a o zavedenie registrácie takéhoto dovozu.

               (2)

               Uvedená žiadosť bola podaná 18. apríla 2015. Žiadateľ požiadal o anonymitu a riadne to v žiadosti odôvodnil. Komisia usudzuje, že existujú dostatočné dôvody na dôverné zaobchádzanie s totožnosťou žiadateľa.

         B.   VÝROBOK

               (3)

               Výrobkom, ktorého sa možné obchádzanie opatrení týka, sú hliníkové fólie s hrúbkou najmenej 0,008 mm a najviac 0,018 mm, bez podložky, valcované, ale ďalej už neupravené, dodávané v rolkách so šírkou nepresahujúcou 650 mm a s hmotnosťou presahujúcou 10 kg, s pôvodom v ČĽR, v súčasnosti patriace pod číselný znak KN ex 7607 11 19 (kód TARIC 7607111910) („príslušný výrobok“). V súčasnosti platné opatrenia sa vzťahujú na tento výrobok.

               (4)

               Výrobky, ktoré sú predmetom prešetrovania možného obchádzania opatrení, majú rovnaké základné vlastnosti ako príslušný výrobok vymedzený v predchádzajúcom odôvodnení. Môžu byť však žíhané alebo nežíhané a pri dovoze sa predkladajú aj ako:

                           —

                           hliníkové fólie s hrúbkou najmenej 0,007 mm a menej ako 0,008 mm bez ohľadu na šírku roliek alebo

                           —

                           hliníkové fólie s hrúbkou najmenej 0,008 mm a menej ako 0,018 mm v rolkách so šírkou presahujúcou 650 mm, alebo

                           —

                           hliníkové fólie s hrúbkou viac ako 0,018 mm a menej ako 0,021 mm bez ohľadu na šírku roliek, alebo

                           —

                           hliníkové fólie s hrúbkou najmenej 0,021 mm a menej ako 0,045 mm, ak sa predkladajú s aspoň dvomi vrstvami, bez ohľadu na šírku roliek.

               (5)

               Prvé tri vyššie opísané výrobky v súčasnosti patria pod ten istý číselný znak KN ako príslušný výrobok, ale pod iné kódy TARIC (7607111930, 7607111940 a 7607111950).

               (6)

               Posledný výrobok patrí pod iný číselný znak KN ako príslušný výrobok (t. j. číselný znak KN ex 7607 11 90) a pod kódy TARIC 7607119045 a 7607119080.

               (7)

               Všetky vyššie opísané výrobky majú takisto pôvod v ČĽR (ďalej len „výrobky, ktoré sú predmetom prešetrovania“).

         C.   EXISTUJÚCE OPATRENIA

               (8)

               Opatreniami, ktoré sú platné v súčasnosti a ktoré sú možno obchádzané, sú antidumpingové opatrenia uložené vykonávacím nariadením Komisie (EÚ) 2015/2384 (2) (ďalej len „existujúce opatrenia“).

         D.   DÔVODY

               (9)

               Žiadosť obsahuje dostatočné dôkazy prima facie, že antidumpingové opatrenia uložené na príslušný výrobok sa obchádzajú prostredníctvom praktík, postupov alebo činností, pre ktoré neexistuje iný dostatočný dôvod alebo hospodárske odôvodnenie, než je uloženie antidumpingového cla.

               (10)

               Predložili sa tieto dôkazy prima facie:

               (11)

               Žiadateľ na základe čínskych štatistických údajov o vývoze a štatistických údajov Eurostatu o dovoze určil vývoj dovozu pre každý z mierne upravených výrobkov, ktoré sú predmetom prešetrovania, za obdobie od začiatku roku 2008 do konca roku 2015. Porovnaním vývoja dovozu príslušného výrobku s dovozom mierne upravených výrobkov, ktoré sú predmetom prešetrovania, žiadateľ preukázal silný nárast dovozu mierne upravených výrobkov, ktoré sú predmetom prešetrovania, ako aj súčasné zníženie dovozu príslušného výrobku. Žiadateľ preukázal najmä to, že objem dovozu mierne upravených výrobkov, ktoré sú predmetom prešetrovania, sa približuje objemu príslušného výrobku pred prijatím pôvodných antidumpingových opatrení v nariadení Rady (ES) č. 925/2009 (3). Žiadateľ teda preukázal zmenu štruktúry obchodu.

               (12)

               Žiadateľ okrem toho pre každú z praktík obchádzania opatrení poskytol podrobné dôkazy o všeobecnom rozšírení týchto praktík a o absencii akéhokoľvek riadneho dôvodu či iného hospodárskeho odôvodnenia týchto praktík, než je uloženie cla.

               (13)

               Na základe dostupných informácií žiadateľ preukázal, že vývozné ceny mierne upravených výrobkov, ktoré sú predmetom prešetrovania, s pôvodom v ČĽR v prípade každej z praktík obchádzania výrazne podhodnocujú ceny výrobného odvetvia Únie a sú výrazne nižšie. V dôsledku toho dovoz mierne upravených výrobkov, ktoré sú predmetom prešetrovania, s pôvodom v ČĽR ohrozuje nápravné účinky antidumpingových opatrení z hľadiska cien, ako aj množstiev.

               (14)

               Žiadateľ napokon na základe primerane dostupných informácií dospel k výpočtom dumpingového rozpätia, podľa ktorých mierne upravené výrobky, ktoré sú predmetom prešetrovania, pri každej z praktík obchádzania, vstupujú na trh Únie za dumpingové ceny.

         E.   POSTUP

               (15)

               Komisia na základe uvedených skutočností dospela k záveru, že existujú dostatočné dôkazy na odôvodnenie začatia prešetrovania podľa článku 13 ods. 3 základného nariadenia a na zavedenie povinnej registrácie dovozu výrobkov, ktoré sú predmetom prešetrovania, v súlade s článkom 14 ods. 5 základného nariadenia.

         a)   Dotazníky

               (16)

               Komisia v záujme získania informácií, ktoré považuje za potrebné na účely svojho prešetrovania, zašle dotazníky známym vývozcom/výrobcom a známym združeniam vývozcov/výrobcov v ČĽR, známym dovozcom a známym združeniam dovozcov v Únii a orgánom ČĽR. V prípade potreby možno požadovať informácie aj od výrobného odvetvia Únie.

               (17)

               Všetky zainteresované strany by mali v každom prípade kontaktovať Komisiu, najneskôr však v lehote stanovenej v článku 3 tohto nariadenia, a požiadať o dotazník v rámci lehoty stanovenej v článku 3 ods. 1 tohto nariadenia, keďže lehota stanovená v článku 3 ods. 2 tohto nariadenia sa uplatňuje na všetky zainteresované strany.

               (18)

               Orgány ČĽR budú informované o začatí prešetrovania.

         b)   Zhromažďovanie informácií a vypočutia

               (19)

               Všetky zainteresované strany sa vyzývajú, aby písomne oznámili svoje stanoviská a predložili podporné dôkazy. Komisia môže okrem toho vypočuť zainteresované strany za predpokladu, že predložia písomnú žiadosť a preukážu, že na ich vypočutie existujú osobitné dôvody.

         c)   Oslobodenie od registrácie dovozu alebo od opatrení

               (20)

               V súlade s článkom 13 ods. 4 základného nariadenia môže byť dovoz výrobkov, ktoré sú predmetom prešetrovania, oslobodený od registrácie alebo opatrení, ak tento dovoz nepredstavuje obchádzanie opatrení.

               (21)

               Keďže k možnému obchádzaniu opatrení môže dochádzať mimo Únie, výrobcov výrobkov, ktoré sú predmetom prešetrovania, v ČĽR možno v súlade s článkom 13 ods. 4 základného nariadenia oslobodiť, ak môžu preukázať, že nie sú prepojení (4) so žiadnym výrobcom, na ktorého sa vzťahujú opatrenia (5), a o ktorých sa zistilo, že nie sú zapojení do praktík obchádzania vymedzených v článku 13 ods. 1 a ods. 2 základného nariadenia. Výrobcovia, ktorí majú záujem o takéto oslobodenie, by mali predložiť žiadosť náležite podloženú dôkazmi v lehote uvedenej v článku 3 ods. 3 tohto nariadenia.

         F.   REGISTRÁCIA

               (22)

               Podľa článku 14 ods. 5 základného nariadenia má dovoz výrobku, ktorý je predmetom prešetrovania, podliehať registrácii, aby sa zabezpečilo, že ak sa pri prešetrovaní zistí obchádzanie opatrení, bude možné vybrať antidumpingové clo v príslušnej výške odo dňa uloženia povinnosti registrácie takéhoto dovozu.

         G.   LEHOTY

               (23)

               V záujme správneho administratívneho postupu by sa mali stanoviť lehoty, v rámci ktorých:

                           —

                           sa zainteresované strany môžu Komisii prihlásiť, písomne vyjadriť svoje stanoviská a predložiť vyplnené dotazníky alebo akékoľvek iné informácie, ktoré sa majú pri prešetrovaní zohľadniť,

                           —

                           môžu výrobcovia z Čínskej ľudovej republiky požiadať o oslobodenie dovozu od registrácie alebo od opatrení,

                           —

                           môžu zainteresované strany písomne požiadať Komisiu o vypočutie.

               (24)

               Upozorňujeme, že uplatňovanie väčšiny procesných práv stanovených v základnom nariadení závisí od prihlásenia sa strany v rámci lehôt stanovených v článku 3 tohto nariadenia.

         H.   ODMIETNUTIE SPOLUPRÁCE

               (25)

               V prípade, že niektorá zainteresovaná strana odmietne sprístupniť potrebné informácie, alebo ich neposkytne v príslušných lehotách, alebo významnou mierou bráni v prešetrovaní, v súlade s článkom 18 základného nariadenia je možné dospieť k pozitívnym alebo negatívnym zisteniam na základe dostupných skutočností.

               (26)

               Ak sa zistí, že niektorá zainteresovaná strana poskytla nepravdivé alebo zavádzajúce informácie, tieto informácie sa nemusia zohľadniť a môžu sa použiť dostupné skutočnosti.

               (27)

               Ak niektorá zainteresovaná strana nespolupracuje alebo spolupracuje iba čiastočne, a zistenia sa preto v súlade s článkom 18 základného nariadenia zakladajú na dostupných skutočnostiach, výsledok môže byť pre túto stranu menej priaznivý než v prípade, keby bola spolupracovala.

               (28)

               Neposkytnutie odpovede v elektronickej podobe sa nepovažuje za odmietnutie spolupráce, pokiaľ zainteresovaná strana preukáže, že poskytnutie odpovede v požadovanej forme by jej spôsobilo ďalšiu neprimeranú záťaž alebo ďalšie neprimerané výdavky. Zainteresovaná strana by sa mala okamžite obrátiť na Komisiu.

         I.   HARMONOGRAM PREŠETROVANIA

               (29)

               V súlade s článkom 13 ods. 3 základného nariadenia sa prešetrovanie ukončí do deviatich mesiacov odo dňa nadobudnutia účinnosti tohto nariadenia.

         J.   SPRACOVANIE OSOBNÝCH ÚDAJOV

               (30)

               So všetkými osobnými údajmi získanými počas tohto prešetrovania sa bude zaobchádzať v súlade s nariadením Európskeho parlamentu a Rady (ES) č. 45/2001 (6).

         K.   ÚRADNÍK PRE VYPOČUTIE

               (31)

               Zainteresované strany sa môžu obrátiť na úradníka pre vypočutie v obchodných konaniach. Úradník pre vypočutie je kontaktnou osobou medzi zainteresovanými stranami a útvarmi Komisie vykonávajúcimi prešetrovanie. Úradník pre vypočutie preskúmava žiadosti o nahliadnutie do spisu, spory týkajúce sa dôvernosti dokumentov, žiadosti o predĺženie lehôt a žiadosti tretích strán o vypočutie. Úradník pre vypočutie môže usporiadať vypočutie jednotlivej zainteresovanej strany a pôsobiť ako sprostredkovateľ v záujme zabezpečenia plného uplatnenia práv zainteresovanej strany na obhajobu.

               (32)

               Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Úradník pre vypočutie takisto poskytne príležitosti na vypočutie s účasťou strán, na ktorom bude možné predniesť rôzne stanoviská a protiargumenty.

               (33)

               Ďalšie informácie a kontaktné údaje môžu zainteresované strany nájsť na webových stránkach úradníka pre vypočutie na webovej lokalite Generálneho riaditeľstva pre obchod: http://ec.europa.eu/trade/trade-policy-and-you/contacts/hearing-officer/,

         PRIJALA TOTO NARIADENIE:
   Článok 1
   Týmto sa začína prešetrovanie podľa článku 13 ods. 3 nariadenia (ES) č. 1225/2009 s cieľom určiť, či dovoz:

               —

               hliníkových fólií s hrúbkou najmenej 0,007 mm a menej ako 0,008 mm, bez podložky, valcovaných, ale ďalej už neupravených, dodávaných v rolkách, aj žíhaných, s hmotnosťou presahujúcou 10 kg, bez ohľadu na šírku, alebo

               —

               hliníkových fólií s hrúbkou najmenej 0,008 mm a menej ako 0,018 mm, bez podložky, valcovaných, ale ďalej už neupravených, dodávaných v rolkách, aj žíhaných, s hmotnosťou presahujúcou 10 kg a šírkou presahujúcou 650 mm, alebo

               —

               hliníkových fólií s hrúbkou viac ako 0,018 mm a menej ako 0,021 mm, bez podložky, valcovaných, ale ďalej už neupravených, dodávaných v rolkách, aj žíhaných, s hmotnosťou presahujúcou 10 kg, bez ohľadu na šírku, alebo

               —

               hliníkových fólií s hrúbkou najmenej 0,021 mm a menej ako 0,045 mm, bez podložky, valcovaných, ale ďalej už neupravených, dodávaných v rolkách, aj žíhaných, s hmotnosťou presahujúcou 10 kg, bez ohľadu na šírku, ak sa predkladajú s aspoň dvomi vrstvami,

         s pôvodom v Čínskej ľudovej republike, v súčasnosti patriacich pod číselné znaky KN ex 7607 11 19 (kódy TARIC 7607111930, 7607111940 a 7607111950) a ex 7607 11 90 (kódy TARIC 7607119045 a 7607119080), do Únie obchádza opatrenia uložené vykonávacím nariadením Komisie (EÚ) 2015/2384.
   Článok 2
   Colné orgány prijmú podľa článku 13 ods. 3 a článku 14 ods. 5 nariadenia (ES) č. 1225/2009 náležité opatrenia na registráciu dovozu výrobkov uvedených v článku 1 tohto nariadenia do Únie.
   Platnosť registrácie uplynie deväť mesiacov po dátume nadobudnutia účinnosti tohto nariadenia.
   Komisia môže prostredníctvom nariadenia colným orgánom nariadiť, aby zastavili registráciu dovozu výrobkov vyrobených výrobcami, ktorí požiadali o oslobodenie od registrácie a o ktorých sa zistilo, že spĺňajú podmienky na udelenie oslobodenia, do Únie.
   Článok 3
   1.   Dotazníky sa musia od Komisie vyžiadať do 15 dní od dátumu nadobudnutia účinnosti tohto nariadenia.
   2.   Zainteresované strany, ak sa ich vyjadrenia majú v rámci prešetrovania zohľadniť, sa musia Komisii prihlásiť, písomne uviesť svoje stanoviská a predložiť vyplnené dotazníky alebo akékoľvek iné informácie do 37 dní odo dňa nadobudnutia účinnosti tohto nariadenia, pokiaľ nie je určené inak.
   3.   Výrobcovia v Čínskej ľudovej republike, ktorí žiadajú o oslobodenie od registrácie dovozu alebo od opatrení, musia predložiť žiadosť náležite podloženú dôkazmi v rámci rovnakej 37-dňovej lehoty.
   4.   Zainteresované strany môžu takisto požiadať o vypočutie Komisiou v rámci rovnakej 37-dňovej lehoty.
   5.   Na informácie predkladané Komisii na účely prešetrovaní na ochranu obchodu sa nevzťahujú autorské práva. Zainteresované strany si musia pred tým, ako Komisii predložia informácie a/alebo údaje, na ktoré sa vzťahujú autorské práva tretej strany, od držiteľa autorských práv vyžiadať osobitné povolenie, v ktorom sa výslovne povoľuje, aby: a) Komisia mohla používať dané informácie a údaje na účely konania na ochranu obchodu a b) sa dané informácie a/alebo údaje mohli poskytnúť stranám zainteresovaným na tomto prešetrovaní tak, aby im bolo umožnené uplatnenie práv na obhajobu.
   6.   Všetky predložené písomnosti vrátane informácií požadovaných v tomto nariadení, vyplnených dotazníkov a korešpondencie, ktoré zainteresované strany poskytujú ako dôverné, sa označia ako „Limited“ (7).
   7.   Od zainteresovaných strán, ktoré poskytujú informácie označené ako „Limited“, sa požaduje, aby v súlade s článkom 19 ods. 2 základného nariadenia predložili zhrnutie týchto informácií, ktoré nemá dôverný charakter a ktoré bude označené ako „For inspection by interested parties“. Toto zhrnutie by malo byť dostatočne podrobné, aby umožnilo primerane pochopiť podstatu predložených dôverných informácií. Ak zainteresovaná strana, ktorá poskytuje dôverné informácie, nepredloží ich zhrnutie, ktoré nemá dôverný charakter, v požadovanom formáte a kvalite, nemusí sa na takéto informácie prihliadať.
   8.   Zainteresované strany sa vyzývajú, aby všetky podania a žiadosti predkladali prostredníctvom e-mailu vrátane naskenovaných splnomocnení a osvedčení, s výnimkou rozsiahlych odpovedí, ktoré sa predkladajú na nosičoch CD-ROM alebo DVD osobne alebo doporučenou zásielkou. Použitím e-mailu zainteresované strany vyjadrujú súhlas s pravidlami platiacimi pre elektronické podania uvedenými v dokumente „KOREŠPONDENCIA S EURÓPSKOU KOMISIOU V PRÍPADOCH TÝKAJÚCICH SA OCHRANY OBCHODU“ uverejnenom na webovej stránke Generálneho riaditeľstva pre obchod: http://trade.ec.europa.eu/doclib/docs/2011/june/tradoc_148003.pdf. Zainteresované strany musia uviesť svoje meno (názov), adresu, telefónne číslo a platnú e-mailovú adresu a mali by zabezpečiť, aby bola uvedená e-mailová adresa funkčným oficiálnym pracovným e-mailom, ktorý sa denne kontroluje. Po poskytnutí kontaktných údajov bude Komisia komunikovať so zainteresovanými stranami iba prostredníctvom e-mailu, pokiaľ vyslovene nepožiadajú o doručenie všetkých dokumentov Komisie inými komunikačnými prostriedkami alebo ak si povaha dokumentov, ktoré sa majú zaslať, nevyžaduje použitie doporučenej zásielky. Ďalšie pravidlá a informácie týkajúce sa korešpondencie s Komisiou vrátane zásad, ktoré sa vzťahujú na podania prostredníctvom e-mailu, nájdu zainteresované strany v už spomínaných pokynoch o komunikácii so zainteresovanými stranami.
   Adresa Komisie na účely korešpondencie:

               European Commission

               Directorate-General for Trade

               Directorate H

               Office: CHAR 04/039

               1040 Brussels

               BELGIUM

               E-mail: TRADE-AC-ALU-FOIL@ec.europa.eu

         Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. mája 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Vykonávacie nariadenie Komisie (EÚ) 2015/2384 zo 17. decembra 2015, ktorým sa ukladá konečné antidumpingové clo na dovoz určitých hliníkových fólií s pôvodom v Čínskej ľudovej republike a ktorým sa ukončuje konanie týkajúce sa dovozu určitých hliníkových fólií s pôvodom v Brazílii po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 (Ú. v. EÚ L 332, 18.12.2015, s. 63).

      (3)  Nariadenie Rady (ES) č. 925/2009 z 24. septembra 2009, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz určitých hliníkových fólií s pôvodom v Arménsku, Brazílii a Čínskej ľudovej republike (Ú. v. EÚ L 262, 6.10.2009, s. 1).

      (4)  V súlade s článkom 127 vykonávacieho nariadenia Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558) sa dve osoby považujú za prepojené, ak je splnená jedna z týchto podmienok: a) jedna z nich je predstaviteľom alebo riaditeľom podniku druhej osoby alebo naopak; b) sú právne uznanými obchodnými spoločníkmi; c) sú zamestnávateľom a zamestnancom; d) tretia osoba priamo alebo nepriamo vlastní, kontroluje alebo má v držbe aspoň 5 % hodnoty akcií alebo podielov s hlasovacím právom jednej aj druhej osoby; e) jedna z nich priamo alebo nepriamo kontroluje druhú; f) obe sú priamo alebo nepriamo kontrolované treťou osobou; g) obe spoločne priamo alebo nepriamo kontrolujú tretiu osobu; h) sú členmi jednej rodiny. V súlade s článkom 5 ods. 4 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1), „osoba“ je fyzická osoba, právnická osoba a akékoľvek združenie osôb, ktoré nie je právnickou osobou, ale je podľa práva Únie alebo vnútroštátneho práva spôsobilá na právne úkony.

      (5)  Oslobodenie sa však môže udeliť aj v prípade, keď sú výrobcovia vo vyššie uvedenom zmysle prepojení so spoločnosťami, na ktoré sa vzťahujú opatrenia uložené na dovoz s pôvodom v Čínskej ľudovej republike, ak neexistuje dôkaz o tom, že prepojenie so spoločnosťami, na ktoré sa vzťahujú pôvodné opatrenia, vzniklo alebo sa využívalo na obchádzanie pôvodných opatrení.

      (6)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (7)  Dokument označený ako „Limited“ je dokument, ktorý sa považuje za dôverný v zmysle článku 19 nariadenia Rady (ES) č. 1225/2009 (Ú. v. EÚ L 343, 22.12.2009, s. 51) a článku 6 Dohody WTO o implementácii článku VI dohody GATT z roku 1994 (antidumpingová dohoda). Tento dokument je chránený aj podľa článku 4 nariadenia Európskeho parlamentu a Rady (ES) č. 1049/2001 (Ú. v. ES L 145, 31.5.2001, s. 43).


title: Vykonávacie nariadenie Komisie (EÚ) 2017/61 zo 14. decembra 2016 o povolení 4-alyl-2,6-dimetoxyfenolu a eugenyl acetátu ako kŕmnych doplnkových látok pre všetky druhy zvierat okrem rýb a hydiny (Text s významom pre EHP )

text:
                  17.1.2017

                  SK

                  Úradný vestník Európskej únie

                  L 13/181

            VYKONÁVACIE NARIADENIE KOMISIE (EÚ) 2017/61
      zo 14. decembra 2016
      o povolení 4-alyl-2,6-dimetoxyfenolu a eugenyl acetátu ako kŕmnych doplnkových látok pre všetky druhy zvierat okrem rýb a hydiny
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                  (2)

                  Látky 4-alyl-2,6-dimetoxyfenol a eugenyl acetát boli povolené bez časového obmedzenia v súlade so smernicou 70/524/EHS ako kŕmne doplnkové látky pre všetky druhy zvierat. Uvedené výrobky boli následne zapísané do registra kŕmnych doplnkových látok ako existujúce výrobky, a to v súlade s článkom 10 ods. 1 nariadenia (ES) č. 1831/2003. Látky 4-alyl-2,6-dimetoxyfenol a eugenyl acetát pre hydinu a ryby nebudú opätovne povolené, pretože ich žiadateľ stiahol.

                  (3)

                  V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie 4-alyl-2,6-dimetoxyfenolu a eugenyl acetátu ako kŕmnych doplnkových látok pre všetky druhy zvierat. Žiadateľ požiadal o zaradenie týchto doplnkových látok do kategórie doplnkových látok „senzorické doplnkové látky“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

                  (4)

                  Európsky úrad pre bezpečnosť potravín (ďalej len „úrad“) dospel vo svojom stanovisku z 15. novembra 2011 (3) k záveru, že 4-alyl-2,6-dimetoxyfenol a eugenyl acetát nemajú za navrhovaných podmienok použitia v krmivách nežiaduce účinky na zdravie zvierat, ľudské zdravie ani na životné prostredie. Úrad ďalej skonštatoval, že funkcia 4-alyl-2,6-dimetoxyfenolu a eugenyl acetátu v krmivách je podobná ako v potravinách. Úrad už dospel k záveru, že v prípade potravín sú tieto látky účinné, keďže sa nimi zvýrazňuje vôňa alebo chutnosť potravín. Preto možno tento záver extrapolovať na kŕmenie. Úrad nemôže posúdiť použitie 4-alyl-2,6-dimetoxyfenolu a eugenyl acetátu v pitnej vode. Uvedené látky však možno používať v kŕmnych zmesiach následne podávaných s vodou.

                  (5)

                  Mali by sa stanoviť obmedzenia a podmienky s cieľom umožniť lepšiu kontrolu. Keďže bezpečnostné dôvody si nevyžadujú stanovenie maximálneho obsahu a s ohľadom na prehodnotenie vykonané úradom, mal by sa na označení doplnkovej látky uviesť odporúčaný obsah. Ak sa tento obsah prekročí, určité informácie by sa mali uvádzať na označení premixov, kŕmnych zmesí a kŕmnych surovín.

                  (6)

                  Úrad dospel k záveru, že 4-alyl-2,6-dimetoxyfenol je dráždivý pre oči a pokožku a že eugenyl acetát je dráždivý iba pre pokožku. Preto by sa mali prijať primerané ochranné opatrenia. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.

                  (7)

                  Z posúdenia 4-alyl-2,6-dimetoxyfenolu a eugenyl acetátu vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedených látok by sa preto malo povoliť podľa prílohy k tomuto nariadeniu.

                  (8)

                  Keďže neexistujú bezpečnostné dôvody na okamžité uplatňovanie zmien podmienok povolenia 4-alyl-2,6-dimetoxyfenolu a eugenyl acetátu, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                  (9)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Povolenie
      Látky špecifikované v prílohe, ktoré patria do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v uvedenej prílohe povoľujú ako kŕmne doplnkové látky vo výžive zvierat.
      Článok 2
      Prechodné opatrenia
      1.   Látky špecifikované v prílohe a premixy obsahujúce uvedené látky, vyrobené a označené pred 6. augustom 2017 v súlade s pravidlami platnými pred 6. februárom 2017, sa môžu naďalej uvádzať na trh a používať až do vyčerpania existujúcich zásob.
      2.   Kŕmne zmesi a kŕmne suroviny obsahujúce látky špecifikované v prílohe, vyrobené a označené pred 6. februárom 2018 v súlade s pravidlami platnými pred 6. februárom 2017, sa môžu naďalej uvádzať na trh a používať až do vyčerpania existujúcich zásob, ak sú určené pre zvieratá na produkciu potravín.
      3.   Kŕmne zmesi a kŕmne suroviny obsahujúce látky špecifikované v prílohe, vyrobené a označené pred 6. februárom 2019 v súlade s pravidlami platnými pred 6. februárom 2017, sa môžu naďalej uvádzať na trh a používať až do vyčerpania existujúcich zásob, ak sú určené pre zvieratá, ktoré nie sú určené na produkciu potravín.
      Článok 3
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 14. decembra 2016

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

         (3)  Vestník EFSA (EFSA Journal) (2011) 9(12):2440.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     mg účinnej látky na kg kompletného krmiva s obsahom vlhkosti 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Kategória: senzorické doplnkové látky. Funkčná skupina: aromatické zlúčeniny.

                     2b04051

                     —

                     4-alyl-2,6-dimetoxyfenol

                        Zloženie doplnkovej látky

                     4-alyl-2,6-dimetoxyfenol

                        Charakteristika účinnej látky

                     4-alyl-2,6-dimetoxyfenol
                     vyrobený chemickou syntézou
                     Čistota: minimálne 98 %
                     Chemický vzorec: C11H14O3

                     Číslo CAS: 6627-88-9
                     Číslo FLAVIS: 04.051

                        Metóda analýzy
                         (1)

                     Na zistenie 4-alyl-2,6-dimetoxyfenolu v kŕmnej doplnkovej látke a v aromatických premixoch:
                     plynová chromatografia s hmotnostnou spektrometriou s uzamknutými retenčnými časmi GC-MS-RTL.

                     všetky druhy zvierat okrem rýb a hydiny

                     —

                     —

                     —

                                 1.

                                 Doplnková látka sa pridáva do krmiva vo forme premixu.

                                 2.

                                 V návode na použitie doplnkových látok a premixov sa musia uvádzať podmienky skladovania a stability.

                                 3.

                                 Odporúčaný maximálny obsah účinnej látky je: 5 mg/kg kompletného krmiva s obsahom vlhkosti 12 %.

                                 4.

                                 Na označení doplnkovej látky sa musí uvádzať:
                                 „Odporúčaný maximálny obsah účinnej látky v kompletnom krmive s obsahom vlhkosti 12 %: 5 mg/kg.“

                                 5.

                                 Na označení premixov, kŕmnych surovín a kŕmnych zmesí sa musí uvádzať funkčná skupina, identifikačné číslo, názov a pridané množstvo účinnej látky, ak sa prekročí tento obsah účinnej látky v kompletnom krmive s obsahom vlhkosti 12 %: 5 mg/kg.

                                 6.

                                 Pre používateľov doplnkovej látky a premixov prevádzkovatelia krmivárskych podnikov stanovia prevádzkové postupy a organizačné opatrenia s cieľom riešiť potenciálne riziká pri kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochranných okuliarov a rukavíc.

                     6. februára 2027

                     2b09020

                     —

                     eugenyl acetát

                        Zloženie doplnkovej látky

                     eugenyl acetát

                        Charakteristika účinnej látky

                     eugenyl acetát
                     vyrobený chemickou syntézou
                     Čistota: minimálne 98 %
                     Chemický vzorec: C12H14O3

                     Číslo CAS: 93-28-7
                     Číslo FLAVIS: 09.020

                        Metóda analýzy
                         (1)

                     Na zistenie eugenyl acetátu v kŕmnej doplnkovej látke a v aromatických premixoch:
                     plynová chromatografia s hmotnostnou spektrometriou s uzamknutými retenčnými časmi GC-MS-RTL.

                     všetky druhy zvierat okrem rýb a hydiny

                     —

                     —

                     —

                                 1.

                                 Doplnková látka sa pridáva do krmiva vo forme premixu.

                                 2.

                                 V návode na použitie doplnkových látok a premixov sa musia uvádzať podmienky skladovania a stability.

                                 3.

                                 Odporúčaný maximálny obsah účinnej látky je: 5 mg/kg kompletného krmiva s obsahom vlhkosti 12 %.

                                 4.

                                 Na označení doplnkovej látky sa musí uvádzať:
                                 „Odporúčaný maximálny obsah účinnej látky v kompletnom krmive s obsahom vlhkosti 12 %: 5 mg/kg.“

                                 5.

                                 Na označení premixov, kŕmnych surovín a kŕmnych zmesí sa musí uvádzať funkčná skupina, identifikačné číslo, názov a pridané množstvo účinnej látky, ak sa prekročí tento obsah účinnej látky v kompletnom krmive s obsahom vlhkosti 12 %: 5 mg/kg.

                                 6.

                                 Pre používateľov doplnkovej látky a premixov stanovia prevádzkovatelia krmivárskeho podniku prevádzkové postupy a organizačné opatrenia s cieľom riešiť potenciálne riziká pri kontakte s pokožkou. Ak uvedené riziká nie je možné takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochranných rukavíc.

                     6. februára 2027

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2015/1748 z 30. septembra 2015, ktorým sa v súvislosti s rokom podávania žiadostí 2015 stanovuje odchýlka od článku 75 ods. 1 tretieho pododseku nariadenia Európskeho parlamentu a Rady (EÚ) č. 1306/2013, pokiaľ ide o úroveň platby preddavkov v prípade priamych platieb a opatrení na rozvoj vidieka týkajúcich sa plôch a zvierat a od článku 75 ods. 2 prvého pododseku uvedeného nariadenia, pokiaľ ide o priame platby

text:
               1.10.2015

               SK

               Úradný vestník Európskej únie

               L 256/9

         VYKONÁVACIE NARIADENIE KOMISIE (EÚ) 2015/1748
   z 30. septembra 2015,
   ktorým sa v súvislosti s rokom podávania žiadostí 2015 stanovuje odchýlka od článku 75 ods. 1 tretieho pododseku nariadenia Európskeho parlamentu a Rady (EÚ) č. 1306/2013, pokiaľ ide o úroveň platby preddavkov v prípade priamych platieb a opatrení na rozvoj vidieka týkajúcich sa plôch a zvierat a od článku 75 ods. 2 prvého pododseku uvedeného nariadenia, pokiaľ ide o priame platby
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky, ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 75 ods. 3,
   keďže:

               (1)

               Podľa článku 75 ods. 1 tretieho pododseku nariadenia (EÚ) č. 1306/2013 môžu členské štáty od 16. októbra do 30. novembra vyplácať preddavky až do výšky 50 %, pokiaľ ide o priame platby podľa nariadenia Európskeho parlamentu a Rady (EÚ) č. 1307/2013 (2) a až do výšky 75 %, pokiaľ ide o podporné opatrenia týkajúce sa plôch a zvierat podľa nariadenia Európskeho parlamentu a Rady (EÚ) č. 1305/2013 (3).

               (2)

               V článku 75 ods. 2 nariadenia (EÚ) č. 1306/2013 sa stanovuje, že platby uvedené v odseku 1 uvedeného článku vrátane preddavkov na priame platby, sa uskutočnia až po ukončení administratívnych kontrol a kontrol na mieste, ktoré sa majú vykonať podľa článku 74 uvedeného nariadenia. Pokiaľ však ide o podporné opatrenia na rozvoj vidieka týkajúce sa plôch a zvierat, v článku 75 ods. 2 nariadenia (EÚ) č. 1306/2013 sa umožňuje vyplatenie preddavkov po ukončení administratívnych kontrol podľa článku 59 ods. 1 uvedeného nariadenia.

               (3)

               Ťažká hospodárska situácia v určitých poľnohospodárskych sektoroch, a najmä na trhu s mliekom a mliečnymi výrobkami, spôsobila príjemcom vážne finančné problémy a problémy s peňažnými tokmi. Táto situácia je rovnaká ako v prvom roku uplatňovania nového režimu priamych platieb. Vzhľadom na ťažkosti, s ktorými sa členské štáty stretávajú pri praktickom vykonávaní týchto režimov, sa spravovanie jednotnej žiadosti, žiadostí o pomoc, žiadostí o platbu a žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb oneskorilo. V dôsledku toho potrebné kontroly budú pravdepodobne ukončené neskôr než zvyčajne a platby príjemcom budú pravdepodobne odložené.

               (4)

               Vzhľadom na výnimočný charakter týchto kombinovaných okolnosti a výsledné finančné ťažkosti príjemcov, je potrebné odstrániť tieto ťažkosti tak, že sa príjemcom umožní vysporiadať sa so stratami, až pokiaľ nedôjde k stabilizácii trhov.

               (5)

               Preto je opodstatnené odchýliť sa od článku 75 ods. 1 tretieho pododseku nariadenia (EÚ) č. 1306/2013 s cieľom umožniť členským štátom vyplácať príjemcom vyššiu úroveň preddavkov za rok podávania žiadostí 2015.

               (6)

               Zásada vyplácania priamych platieb až po dokončení administratívnych kontrol a kontrol na mieste je základom záruky, ktorú poskytuje integrovaný administratívny a kontrolný systém. Vzhľadom na vážne problémy, s ktorými sa príjemcovia stretávajú, je však potrebné odchýliť sa formou výnimočného opatrenia pre rok podávania žiadostí 2015 od článku 75 ods. 2 prvého pododseku nariadenia (EÚ) č. 1306/2013 s cieľom umožniť vyplácanie preddavkov na priame platby po ukončení administratívnych kontrol, ako sa uvádza v článkoch 28 a 29 vykonávacieho nariadenia Komisie (EÚ) č. 809/2014 (4). Je však nevyhnutné, aby táto odchýlka nenarušila riadne finančné hospodárenie a požiadavku na dostatočnú mieru záruky. Členské štáty, ktoré využijú uvedenú odchýlku, sú zodpovedné za prijatie všetkých opatrení potrebných na zabezpečenie toho, aby sa zabránilo nadmerným platbám a aby boli prípadné neoprávnené sumy rýchlo a skutočne vrátené. Okrem toho na použitie tejto odchýlky by sa malo za finančný rok 2016 vzťahovať manažérske vyhlásenie uvedené v článku 7 ods. 3 písm. b) nariadenia (EÚ) č. 1306/2013.

               (7)

               Vzhľadom na vážne finančné ťažkosti, s ktorými sa v súčasnosti príjemcovia stretávajú, by toto nariadenie malo nadobudnúť účinnosť dňom jeho uverejnenia.

               (8)

               Opatrenia ustanovené v tomto nariadení sú v súlade s stanoviskom Výboru pre poľnohospodárske fondy, Výboru pre priame platby a Výboru pre rozvoj vidieka,

         PRIJALA TOTO NARIADENIE:
   Článok 1
   Odchylne od článku 75 ods. 1 tretieho pododseku nariadenia (EÚ) č. 1306/2013, môžu členské štáty pre rok podávania žiadostí 2015 vyplácať preddavky do výšky 70 % v prípade priamych platieb uvedených v prílohe I k nariadeniu (EÚ) č. 1307/2013, a až do výšky 85 % v prípade podpory poskytnutej v rámci rozvoja vidieka, ako sa uvádza v článku 67 ods. 2 nariadenia (EÚ) č. 1306/2013.
   Článok 2
   Odchylne od článku 75 ods. 2 prvého pododseku nariadenia (EÚ) č. 1306/2013, môžu členské štáty pre rok podávania žiadostí 2015 vyplácať preddavky v prípade priamych platieb uvedených v prílohe I k nariadeniu (EÚ) č. 1307/2013 po ukončení administratívnych kontrol, ako sa uvádza v článku 74 nariadenia (EÚ) č. 1306/2013.
   Článok 3
   V prípade členských štátov, ktoré uplatňujú článok 2 tohto nariadenia, obsahuje manažérske vyhlásenie podľa článku 7 ods. 3 písm. b) nariadenia (EÚ) č. 1306/2013 za finančný rok 2016 potvrdenie, že sa zabránilo nadmerným platbám príjemcom a neoprávnené sumy boli na základe overenia všetkých potrebných informácií rýchlo a skutočne vrátené.
   Článok 4
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. septembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 549.

      (2)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

      (3)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013, s. 487).

      (4)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69)


title: Vykonávacie nariadenie Komisie (EÚ) č. 710/2013 z  24. júla 2013 o zatriedení určitého tovaru do kombinovanej nomenklatúry

text:
               25.7.2013

               SK

               Úradný vestník Európskej únie

               L 200/14

         VYKONÁVACIE NARIADENIE KOMISIE (EÚ) č. 710/2013
   z 24. júla 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júla 2013

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Zariadenie (tzv. „prijímač kanálu s dopravnými správami“ – „Traffic Message Channel (TMC) receiver“) pozostáva z FM prijímača, kábla s anténou a zo zdroja napájania. Je vybavené USB konektorom.
                  Zariadenie prijíma telemetrické signály obsahujúce dopravné informácie použitím kanálu s dopravnými správami, vysielané prostredníctvom FM frekvenčného pásma. Zariadenie je potrebné pomocou USB konektoru pripojiť k prijímaču globálneho systému určovania polohy (GPS), ktorý spracováva prijaté telemetrické signály a zobrazuje dopravné informácie na obrazovke.
                  Zariadenie neprijíma signály zvukového vysielania.

                  8517 69 39

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8517, 8517 69 a 8517 69 39.
                  Keďže zariadenie funguje len vtedy, keď je pripojené k GPS, a rozširuje funkcie GPS, považuje sa za príslušenstvo GPS, a preto sa má zatriediť na základe svojich vlastností.
                  Zariadenie neprijíma žiadne zvukové signály. Zatriedenie do položky 8527 ako rozhlasové prijímače je preto vylúčené.
                  Zariadenie nie je prenosné, pretože funguje len vtedy, keď je pripojené k GPS. Okrem toho zariadenie nemôže samé vykonávať volanie, signalizáciu alebo vyhľadávanie osôb, pretože len prijíma telemetrické signály. Zatriedenie do podpoložky 8517 69 31 ako prenosné prijímače na volanie, signalizáciu alebo vyhľadávanie osôb je preto vylúčené.
                  Zariadenie sa preto má zatriediť pod číselný znak KN 8517 69 39 ako ostatné prístroje na prenos alebo príjem hlasu, obrazu alebo ostatných dát, vrátane prístrojov na komunikáciu v drôtovej alebo bezdrôtovej sieti (pozri aj vysvetlivky KN k podpoložke 8517 69 39, bod 6).


title: Vykonávacie nariadenie Komisie (EÚ) 2015/1553 zo 17. septembra 2015, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia podané od 1. septembra do 7. septembra 2015 v rámci colných kvót otvorených nariadením (ES) č. 1385/2007 v odvetví hydinového mäsa

text:
               18.9.2015

               SK

               Úradný vestník Európskej únie

               L 242/46

         VYKONÁVACIE NARIADENIE KOMISIE (EÚ) 2015/1553
   zo 17. septembra 2015,
   ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia podané od 1. septembra do 7. septembra 2015 v rámci colných kvót otvorených nariadením (ES) č. 1385/2007 v odvetví hydinového mäsa
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:

               (1)

               Nariadením Komisie (ES) č. 1385/2007 (2) sa otvorili ročné colné kvóty na dovoz výrobkov z odvetvia hydinového mäsa.

               (2)

               Množstvá, na ktoré sa vzťahujú žiadosti o dovozné povolenia podané od 1. septembra do 7. septembra 2015 na čiastkové obdobie od 1. októbra do 31. decembra 2015, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

               (3)

               S cieľom zaistiť účinnosť opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Na množstvá, na ktoré sa vzťahujú žiadosti o dovozné povolenia podané podľa nariadenia (ES) č. 1385/2007 na čiastkové obdobie od 1. októbra do 31. decembra 2015, sa uplatňuje prideľovací koeficient uvedený v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. septembra 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 1385/2007 z 26. novembra 2007, ktorým sa ustanovujú pravidlá uplatňovania nariadenia Rady (ES) č. 774/94, pokiaľ ide o otvorenie a správu určitých colných kvót Spoločenstva v odvetví hydinového mäsa (Ú. v. EÚ L 309, 27.11.2007, s. 47).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      PRÍLOHA

                  Poradové číslo

                  Prideľovací koeficient – žiadosti podané na čiastkové obdobie od 1. októbra do 31. decembra 2015
                  (v %)

                  09.4410

                  0,182755

                  09.4411

                  0,185414

                  09.4412

                  0,19305

                  09.4420

                  0,214407

                  09.4421

                  —

                  09.4422

                  0,214368